
Nr. SC2020-23032/02.10.2020


RAPORT de SPECIALITATE,

privind preluarea cu titlu gratuit a suprafeței de 5.198.412 mp, fond forestier din grupa I funcțională - vegetația forestieră cu funcții speciale de protecție, subgrupa 1.4.a. - păduri special amenajate în scop recreativ (păduri-parc), din domeniul public al statului și din administrarea Regiei Naționale a Pădurilor - Romsilva în domeniul public al municipiului Timișoara

	Prin H.C.L.M.T numarul 502/2018 modificata prin H.C.L.M.T nr.390/08.09.2020 si H.C.L.M.T 395/10.09.2020 Municipiul Timisoara a solicitat transmiterea cu titlul gratuit a suprafeței de 5.805.789 mp, fond forestier din grupa I funcțională - vegetația forestieră cu funcții speciale de protecție, subgrupa 1.4.a. - păduri special amenajate în scop recreativ (păduri-parc), având datele de identificare în anexă, din domeniul public al statului și din administrarea Regiei Naționale a Pădurilor - Romsilva în domeniul public al municipiului Timișoara, în vederea realizării amenajărilor specifice pădurii-parc.
	Prin Hotararea de Guvern nr. 790/24.09.2020 publicata in M.O. nr. 878/25.09.2020 Guvernul Romaniei a aprobat transmiterea cu titlu gratuit a suprafeței de 5.198.412 mp, fond forestier din grupa I funcțională - vegetația forestieră cu funcții speciale de protecție, subgrupa 1.4.a. - păduri special amenajate în scop recreativ (păduri-parc), având datele de identificare în anexă, din domeniul public al statului și din administrarea Regiei Naționale a Pădurilor - Romsilva în domeniul public al municipiului Timișoara, în vederea realizării amenajărilor specifice pădurii-parc, prevăzută în anexa care face parte integrantă din hotărâre.
	Conform Hotarari de Guvern nr. 790/24.09.2020, art. 1,municipiul Timisoara are urmatoarele obligatii:
	a) să încheie un contract de administrare cu un ocol silvic, potrivit art. 10 alin. (1) și (2) din Legea nr. 46/2008 - Codul silvic, republicată, cu modificările și completările ulterioare;
b) să respecte regimul silvic, potrivit art. 17 alin. (1) din Legea nr. 46/2008 - Codul silvic, republicată, cu modificările și completările ulterioare;
c) să evidențieze preluarea suprafeței respective în patrimoniul public al municipiului Timișoara;d) să asigure elaborarea studiului de fundamentare pentru suprafața de fond forestier încadrată în categoria funcțională 1.4.a. - păduri special amenajate în scop recreativ (păduri-parc), care a făcut obiectul transmiterii și să-l depună în vederea avizării la comisia tehnică de avizare pentru silvicultură, în termen de 2 ani de la data preluării terenului, potrivit prevederilor art. 7 alin. (1) din Legea nr. 220/2018 privind transmiterea unor suprafețe de fond forestier din grupa I funcțională - vegetația forestieră cu funcții speciale de protecție din domeniul public al statului și din administrarea Regiei Naționale a Pădurilor - Romsilva în domeniul public al unor unități administrativ-teritoriale.
 Predarea-preluarea suprafeței de 5.198.412 mp de fond forestier din grupa I funcțională - vegetația forestieră cu funcții speciale de protecție prevăzută la art. 1 se va face pe bază de protocol încheiat între Regia Națională a Pădurilor - Romsilva și municipiul Timișoara, în termen de 30 de zile de la data intrării în vigoare a prezentei hotărâri, cu respectarea reglementărilor în vigoare.
Având în vedere cele menţionate mai sus, înaintăm, spre dezbaterea și aprobarea Consiliului Local al municipiului Timişoara, proiectul de hotărâre, privind  preluarea cu titlu gratuit a suprafeței de 5.198.412 mp, fond forestier din grupa I funcțională - vegetația forestieră cu funcții speciale de protecție, subgrupa 1.4.a. - păduri special amenajate în scop recreativ (păduri-parc), din domeniul public al statului și din administrarea Regiei Naționale a Pădurilor - Romsilva în domeniul public al municipiului Timișoara

